5. Az EU-India csúcstalálkozó előkészítése (Marseille, 2008. szeptember 29.) 
- A 20. bekezdésre vonatkozó szavazás előtt
Emilio Menéndez del Valle
(ES) Képviselőcsoportom szóbeli módosítást kíván benyújtani a 20. bekezdéshez. Angolul ez a következőképpen hangzik az utolsó sortól:
"felhívja Indiát és az EU-t, különösen az EU burmai/mianmari különleges követe közvetítésével, hogy működjenek együtt, és érjék el a burmai katonai juntánál, hogy bocsássa szabadon a politikai foglyokat, és tartsa tiszteletben az emberi jogokat;”.
(A szóbeli módosítást elfogadták)
- A 25. bekezdés szavazása előtt
Roberta Angelilli
(IT) Elnök úr, hölgyeim és uraim, a 25. bekezdés elejéhez szeretnék szóbeli módosítást fűzni. A következő szavakat kívánom hozzátenni: "Elítél a keresztény közösségekkel szembeni minden erőszakos cselekményt, és”, majd következik az eredeti szöveg. Ennek oka az, hogy a dokumentumban sehol sem szerepel az Orissában történtek kifejezett elítélése; ennél sokkal gyengébb szinonimákat használnak.
(A szóbeli módosítást elutasítják, és néhány képviselő azt a szlogent kántálja, hogy "Európa keresztény, nem muzulmán”)
Daniel Cohn-Bendit
(FR) Elnök úr, kérem önt, avatkozzon közbe, amikor rasszista hangok "muzulmánok nélküli Európát” követelnek.
(Taps)
Elnök
Cohn-Bendit úr valóban megszólalt.
